《故燕国相公挽歌二首》
唐代·李嘉祐

文若为全德，留侯是重名。论公长不宰，因病得无生。

大梦依禅定，高坟共化城。自应怜寂灭，人世但伤情。

共美持衡日，皆言折槛时。蜀侯供庙略，汉主缺台司。

车马行仍止，笳箫咽又悲。今年杜陵陌，殄瘁百花迟。

作者简介：李嘉祐，字从一，生卒年俱不可考，赵州（今河北省赵县）人。天宝七年（748）进士，授秘书正字。